‏נג'ינגה, ‏נסיכה רחוקה מהבית במשך שלוש שנים ארוכות.
‏אנחנו צריכים לעבוד במקביל.
‏ברגע שמחנה אחד ישמע מהמחנה השני, זה הסוף.
‏אני סומך עלייך ועל אנשייך ‏להוביל את המתקפה.
‏היא הייתה מודעת לייאוש הקיים בממלכה,
‏וכרתה ברית עם מנהיג אימבנגלה, קאסה,
‏והפכה את אויבו של אויבה, לאח לנשק.
‏- קבאסה -
‏בבית, קבאסה נופלת לידי יריביהם.
‏אמרתי לך לא לגעת בה!
‏היי!
‏פונג'י! ‏-פונג'י!
‏אתה צריך להסתלק מכאן. ‏-מה קורה?
‏אנחנו חייבים לעשות משהו! ‏-נעשה!
‏לא! פונג'י!
‏אבל נג'ינגה נשארת איתנה ‏ונחושה לעשות כל מה שצריך
‏כדי להגן על העתיד ועל הביטחון של בני עמה.
‏או למות תוך כדי ניסיון.
‏מי ייתן ואבותיכם ‏יברכו אותכם על שובכם הביתה.
‏- מלכות אפריקה -
‏- נג'ינגה -
‏נג'ינגה נמצאת בגלות מרצון.
‏היא כרתה בריתות עם לוחמי אימבנגלה.
‏בעזרתם, היא נלחמת נגד הפורטוגלים.
‏נג'ינגה עובדת עם קאסה כדי ‏להפריע לנתיבי סחר העבדים,
‏כדי לסייע בהעברת עבדים ‏ממרכז אפריקה המערבית לחוף.
‏אני חושב שהיא עדיין שבורת לב ממות בנה,
‏והיא עדיין כועסת על אחיה, מבנדה.
‏- איי קינדונגה -
‏אבל עכשיו המלך מבנדה במצב נואש.
‏הבירה שלו, קבאסה, נשדדה על ידי הפורטוגלים.
‏הוא נאלץ לברוח לאיי קינדונגה.
‏האיים הם מבצר הגנתי ‏שנמצא באמצע נהר הקוואנזה.
‏- קבאסה, נהר הקוואנזה, איי קינדונגה -
‏ועכשיו הוא זימן את נג'ינגה לפגישה.
‏איפה השומרים שלו?
‏נג'ינגה, כדאי שתדעי...
‏שלוש השנים האחרונות שינו אותו.
‏אני רואה.
‏בואו נחצה.
‏מה עשית?
‏אתה בן אלמוות עכשיו?
‏אתה מסתובב כאן ללא הגנה.
‏מה אם הפורטוגלים היו מגיעים לכאן לפניי?
‏לא שמעת?
‏הם כבר הגיעו.
‏קבאסה אבודה.
‏עכשיו איבדתי יותר ממה שאבא אי פעם איבד.
‏ואחיותיי? פונג'י וקאמבו?
‏הוצאתי אותן.
‏זה לא יכול להיות הסוף שלנו. ‏-זה לא הסוף.
‏אנחנו עדיין כאן.
‏למה המלך שלי קרא לי?
‏שלום.
‏אני רוצה שתנהלי משא ומתן ‏לשלום עם הפורטוגלים.
‏מה?
‏הצלחותייך עם לוחמי אימבנגלה ‏הגיעו אלינו לקבאסה.
‏עשית סדר בכאוס שלהם.
‏תשתמשי בהם כדי לנתק קווי תקשורת בפורטוגל.
‏נג'ינגה, אי אפשר להכחיש את הכישורים שלך.
‏זה הופך אותך לאדם המתאים ‏לשאת ולתת על השלום בשמנו.
‏אני נלחמת בהם כבר שנים.
‏כן, אני יודע. ‏-וגם אם לא,
‏זה לא הזמן לשאת ולתת על שלום.
‏לא כשאתה...
‏לא כשכס המלכות כל כך חלש.
‏חייבים להמשיך להילחם.
‏נג'ינגה.
‏לא נשאר לי יותר דם לשפוך.
‏לא נשפוך את דמך. אלא את דמם.
‏עד שנסלק את הגנבים הרצחניים מהממלכה.
‏בבקשה, נג'ינגה!
‏את תקוותנו היחידה!
‏אני לא מבקש בתור המלך שלך.
‏אני מבקש בתור אחיך.
‏כשאח של נג'ינגה בא לחפש אותה,
‏הוא לא רק האח שלה, זה שהרג את הבן שלה.
‏הוא המלך,
‏זה שישב על כס המלכות של בני עמה.
‏הוא ישות שעליה לשרת.
‏היי.
‏מלך נדונגו לא משתחווה ‏בפני איש מלבד אבותיו.
‏מה אחי צריך?
‏אולי היום זה בלתי נתפס
‏לחשוב על כך שעדיין יש ‏לה מערכת יחסים עם אחיה.
‏היא לא בוטחת בו, ‏אבל זה היה הרבה יותר גדול ממנו.
‏במרכז כל החלטה שהיא מקבלת,
‏היא חושבת על הגנת האנשים שלה
‏ועל הרחקת כמה שיותר אנשים מסחר העבדים.
‏הפשיטה הפורטוגלית על ‏קבאסה הייתה הצגה של כוח צבאי
‏במטרה להפחיד את מבנדה ואת אנשיו.
‏לכן, כשהכוחות הפורטוגלים עברו למקום אחר,
‏מבנדה ואחותו יכלו לחזור לעירם,
‏אבל הם יודעים שהקרב שלהם ‏נגד הפורטוגלים רחוק מסיום.
‏מערב־מרכז אפריקה עוברת מהומות קשות.
‏הפורטוגלים מסתובבים בכפרים, ‏בעיירות ובערים,
‏הורסים, בוזזים ומחריבים את החברה.
‏הפורטוגלים בנו מבצר באמבקה,
‏אתר שמאיים על עיר הבירה של מבנדה, קבאסה.
‏הוא יודע שהם יכולים לתקוף בכל רגע.
‏מבנדה מותש לחלוטין.
‏אין לו יכולת צבאית נגד הפורטוגלים.
‏יש תוהו ובוהו באזור.
‏זה באמת עכשיו או לעולם לא ‏אם הוא ימשיך לשלוט
‏ויחזיק אפילו במעט כוח.
‏קראתי לשתיכן לכאן
‏כי אני צריכה להגיד לכן שהשלמתי עם מבנדה.
‏מה?
‏וגם הסכמתי להיות השגרירה שלו ‏עם הפורטוגלים.
‏אז אנחנו הולכות ללואנדה.
‏למה את נותנת למבנדה להסתתר מאחורייך?
‏הוא הרי המלך. ‏-מלך שאיבד את רגליו.
‏מבנדה...
‏הוא לא עצמו כרגע.
‏הוא מאמין שהפורטוגלים רוצים שלום, ‏אבל אני מכירה את האויב הזה.
‏הוא ערמומי ואכזרי, ‏והוא רוצה שנשתעבד לו לחלוטין.
‏למה שלא נשלח לוחמים?
‏קאמבו.
‏לא מנצחים בקרבות בשדה הקרב, ‏עד שמנצחים בהם בראש.
‏אבא היה אומר את זה.
‏כן, נכון.
‏לכן אני הולכת.
‏כי אני רוצה להסתכל למושל בעיניים
‏כשהוא יחזיר לי את כל מה שהוא לקח מאיתנו.
‏איך את כל כך בטוחה שהוא יעשה את זה?
‏כי אני לא אנוח עד שהוא יחזיר.
‏מה שנג'ינגה מתמודדת איתו זה אתגר אימתני,
‏משלחת השלום הרשמית ‏הגדולה ביותר שנערכה אי פעם
‏מאז הגעת הפורטוגלים.
‏נג'ינגה וקבוצת עוזרים ענקית ‏עושים את המסע בן 320 הק"מ
‏מקבאסה ללואנדה.
‏- קבאסה, נהר הקוואנזה, לואנדה -
‏- נמל לואנדה -
‏נג'ינגה מגיעה ללואנדה עם פמליה
‏והיא מציגה לראווה את מעמד האצולה ‏של נדונגו ואת מעמד המלוכה של נדונגו.
‏היא מדברת פורטוגלית. ‏היא מבינה מאוד בפוליטיקה.
‏והיא חושבת אסטרטגית.
‏היא תהיה שליחה מושלמת שתראה לפורטוגלים,
‏"אנחנו אנשים חזקים, ‏אנחנו מרשימים ואנחנו מכובדים."
‏בשלב זה, מושל המחוז הוא דה סוזה,
‏שפועל בשם מדינת פורטוגל.
‏הוא נחוש להעמיד את נג'ינגה במקומה.
‏היא מבוגרת משציפיתי.
‏אל תמעיט בערכה.
‏אין לי כוונה כזאת.
‏אף אחד עוד לא הכניע אותה.
‏אני לא חושבת שהפורטוגלים היו מוכנים בכלל
‏לקבל אישה בתור דיפלומטית.
‏ואני חושבת שהם חשבו, בגלל שהיא הייתה אישה,
‏שאולי הם יוכלו להערים עליה או לחתור תחתיה.
‏בזמן שהפורטוגלים אמנם מבינים
‏שמבנדה ואחותו הם שחקני מפתח באזור,
‏זוהי ממלכה רבת עוצמה.
‏לעת עתה, ‏הם רוצים להיראות כאילו הם מראים כבוד.
‏הנסיכה נג'ינגה, העונג כולו שלי.
‏אני בטוחה בכך, המושל.
‏נדיר לראות נסיכה של נדונגו,
‏שלא לדבר על שלוש.
‏לא היית צריכה לבוא עד לכאן.
‏יכולתי בקלות לשלוח שליח עם התנאים שלנו.
‏שליח? בדרכים המסוכנות האלה?
‏זה לא היה חכם.
‏נג'ינגה רוצה שלושה דברים ‏חשובים במשא ומתן הזה,
‏שחרור שבויים משועבדים של נדונגו, ‏הגנה מאויבים משותפים
‏והבטחה מצד הפורטוגלים ‏לפנות את המבצר שלהם מאמבקה.
‏השאלה היא על כמה היא תצטרך ‏לוותר כדי להשיג את מה שהיא רוצה?
‏בבקשה...
‏שבי.
‏מה שהפורטוגלים עושים ‏כשהם פוגשים אותה לראשונה
‏הוא לנסות להשפיל אותה.
‏לא מספקים לה כיסא.
‏הפורטוגלים מנסים להראות לה
‏שהמשא ומתן יתנהל בתנאים שלהם.
‏לא היית צריך להטריח את עצמך בשבילי.
‏אני תמיד מוכנה.
‏זה כזה מהלך עוצמתי. זה כזה ‏צעד חזק, להיות מסוגלת להגיד,
‏"אני לא אתן לך לגרום ‏לי להיות במעמד נמוך יותר.
‏אנחנו שותפים שווים בשיחות האלה.
‏ואם אצטרך ליצור כיסא משלי, אעשה זאת."
‏קיוויתי לנהל את השיחה ‏הזאת עם אחיך ולא עם שליחה.
‏המלך שלי מאציל תפקידים כראות עיניו.
‏ברור.
‏התנאים שלנו פשוטים למדי.
‏מלכנו מוכן להציע לאחיך שלום,
‏בתנאי שהוא יניח את נשקו,
‏יעזור לנו להילחם באויבינו ‏המשותפים ויחזיר את רכושנו.
‏רכוש?
‏עבדים.
‏הפורטוגלים הם הראשונים שהשתמשו באפריקה
‏כמקום שבו הם משיגים ‏את המטען האנושי המשועבד שלהם.
‏נג'ינגה מודעת לכך שהם מאבדים אלפי אנשים
‏בגלל התיאבון האינסופי של הפורטוגלים
‏לסחר בעבדים והתיישבות בעולם החדש.
‏המלך שלי מאמין שחברות תהיה טובה יותר...
‏עבור כולם.
‏אני בטוחה שהמלך שלך מאמין בחברויות.
‏לא?
‏כן, הוא מאמין.
‏מלכי רוצה לחיות בשלום עם הפורטוגלים,
‏אבל אנחנו כל הזמן נתקלים בבעיות.
‏קסנג'ה.
‏קסנג'ה הוא מנהיג אימבנגלה ‏בעל מוניטין מאיים.
‏הוא כוח בלתי צפוי בנדונגו ובסביבתה.
‏הוא מאיים גם על נג'ינגה וגם על הפורטוגלים.
‏הרוח בערפל.
‏אז אתה מכיר אותו?
‏אנחנו יכולים לטפל בקסנג'ה...
‏כל עוד אחיך יעניק מחווה למלך
‏כדי לפצות על כל הנכסים שנאבד.
‏הפורטוגלים רצו שנדונגו ‏תעניק להם מחווה שנתית,
‏כלומר, יהיה עליהם להביא ‏ללואנדה מספר מסוים של עבדים
‏כדי לשלם למדינת פורטוגל.
‏המושל,
‏לבני עמי יש אמרה,
‏"מי שנולד חופשי צריך לשמור על חירותו
‏ולא להיכנע לאחרים."
‏רק מי שנכבש יכול לשלם מחווה.
‏המלך שלי, מבנדה, מעולם לא נכבש.
‏נג'ינגה מסרבת להעניק מחווה שהיא אנשים,
‏למסור אנשים לעבדות.
‏כי נג'ינגה מאמינה בכל לבה שזה ‏מנוגד למה שהיא חושבת שנכון.
‏היא לא מאמינה שהעבדות הפורטוגלית היא בסדר.
‏הפורטוגלים רצו להציב תנאי כניעה,
‏של עבדות.
‏היא אמרה שאין סיכוי ששליט נדונגו
‏יהיה כפוף למלך פורטוגל,
‏כי הם לא ניצחו בשום מלחמה ‏וכי הם לא כבשו את נדונגו.
‏נג'ינגה היא פעילה פוליטית מתוחכמת מאוד.
‏היא לוקחת על עצמה היבטים ‏של תרבויות פוליטיות זרות לה,
‏כדי להשיג את מה שהיא רוצה.
‏אני מאמינה שהיא נכנסה ‏למשאים ומתנים האלה, בתחושה שהיא תוכל לנצח.
‏קפטן קרדוסו, אם תמשיך לרוקן את אדמותינו,
‏למלך שלי לא יהיה על מי למשול.
‏ומהו מלך ללא נתינים?
‏ובכן, את תהיי בת־ברית אימתנית.
‏עכשיו, אם יורשה לי, ‏הקפטן ואני נחוצים במקום אחר.
‏גברתי.
‏יש התקדמות? ‏-הוא עדיין משתעשע איתנו.
‏הוא מנסה להבין כמה אנחנו מוכנים לתת
‏וכמה הוא יצטרך לקחת בכוח.
‏מה זה אומר לגבי שלום?
‏השלום אפילו עוד לא על השולחן.
‏אבל לפחות הם זכרו להביא לי כיסא הפעם.
‏ולפעמים, כדי להבין גבר...
‏צריך לעבור דרך אישה.
‏אנה דה סילבה היא אשתו של ‏פקיד פורטוגלי בולט בלואנדה.
‏כמו רוב הפורטוגלים, היא קתולית אדוקה.
‏מהרשומות, אנחנו יכולים לראות ‏שהיא ונג'ינגה חיבבו זו את זו.
‏לא היית בבית כל כך הרבה זמן.
‏איך הילדים שלך מתמודדים?
‏האנשים שלי הם הילדים שלי.
‏הם מבינים שאני משרתת אותם בכל מקום.
‏כן.
‏האנשים שלך...
‏אומרים דבר אחד, ומתכוונים לאחר.
‏למה?
‏אני מניחה שזה תלוי.
‏במה?
‏אם הם בוטחים בך או לא.
‏עבור בני עמי, כבודו של אדם הוא מילתו.
‏אם הוא לא מפר אותה, אתה בוטח בו.
‏במקום שממנו אני באה,
‏אמון צריך להרוויח באמצעות ‏שירות ושיתוף פעולה זה עם זה.
‏באמצעות אמונה משותפת בערכים שלנו. ‏-גם בשבילנו.
‏אמונה משותפת באל שלנו,
‏ובהטבלה שלנו למשפחה קתולית אחת.
‏אז...
‏בהטבלה הזאת,
‏אתם רואים את עצמכם כשווי ערך?
‏כן.
‏הפורטוגלים,
‏הם לא תפסו את עצמם כמי ‏שביצעו את הכיבוש האלים הזה
‏ממניעים אנוכיים בלבד.
‏הם חשבו שהם הופכים ברברים לנוצריים.
‏הם חשבו שהייתה להם הצדקה דתית לכיבוש.
‏הם מאמינים שאם יצליחו להמיר ‏את דתם של כמה שיותר אנשים,
‏הם יוכלו לשמור על שליטה ‏רוחנית ופוליטית באזור,
‏שהם יכולים להשיג דריסת רגל של השפעה.
‏אם את לא בוטחת בהם, ‏למה את בכלל שוקלת הטבלה?
‏כי נוכל להשתמש בה ‏כדי לאלץ אותם לעמוד במילה שלהם.
‏לשכנע אותם שאנחנו משפחה קתולית אחת גדולה.
‏אז למה את מהססת?
‏קאמבו, אני עדיין לוקחת את ידו ‏של אויב שאני לא בוטחת בו,
‏בלי הבטחות.
‏אז זו תהיה קפיצה של אמונה.
‏אני לא רוצה לראות את זה שוב.
‏את חייבת.
‏הפורטוגלים נהגו לבצע ניוד עבדים,
‏שזו צורה אלימה ביותר של ניצול,
‏שבה לוקחים כמה שיותר אנשים
‏ודוחסים אותם לספינות בתנאים מחרידים
‏ושולחים אותם לעבוד ‏במטעי סוכר או במטעי קפה.
‏נג'ינגה יודעת שזה הורס את העם שלה,
‏שזה פוגע במספרם.
‏היא ראתה מאות אנשים נתפסים ונחטפים.
‏כמה עד כה?
‏הפסקתי לספור לפני ימים.
‏אם לא נעשה משהו כדי לסיים את זה עכשיו, ‏העם שלנו...
‏לא נהיה עוד.
‏אלה חיים קשים מאוד.
‏תוחלת החיים היא בערך שבע עד שמונה שנים.
‏תארו לעצמכם, ‏שבע שנים מהרגע שתגיעו לעולם החדש,
‏השעון מתקתק על תוחלת החיים שלכם.
‏באותה תקופה היו שווקי עבדים בנדונגו,
‏אבל למעשה הם היו תחת פיקוח קפדני.
‏זו לא הייתה מערכת של ניוד עבדים.
‏העבדים בנדונגו לא בהכרח היו ‏רכוש של בני אדם.
‏הם היו, למעשה, חברים ביחידה המשפחתית.
‏זה מסובך מאוד.
‏בתקופה הזו לא היו פתרונות מושלמים,
‏כי העבדות הייתה כל כך אנדמית.
‏היא הייתה כל כך נפוצה.
‏היה כמעט בלתי אפשרי להימנע מהשתתפות.
‏יש הבדלים גדולים בין ‏האופן שבו מבינים את העבדות
‏בקרב הפורטוגלים ובני נדונגו.
‏אני חושבת שנג'ינגה מאמינה ‏שהיא לא יכולה להפסיק את העבדות,
‏אבל אני חושבת שהיא מאמינה ‏שהיא יכולה להכיל אותה.
‏נג'ינגה משתמשת בכל כלי ‏שיש לה בארגז הכלים שלה
‏כדי להציל את הממלכה שלה.
‏לכן היא מקבלת החלטות אסטרטגיות
‏בתקווה שההמרה שלה לנצרות,
‏תעזור לה להציל את המורשת של אבותיה.
‏ברכותיי.
‏אני חושב שבטוח לספר ‏לנגולה מבנדה שיש לנו הסכם.
‏והתנאים? ‏-מתקבלים.
‏כולל המבצר באמבקה?
‏ועוד דבר אחד, ‏אנחנו נשחרר את השבויים של נדונגו
‏כדי שאחיך יוכל להקים מחדש את הממלכה שלו.
‏כי מהו מלך ללא נתינים?
‏נג'ינגה משחקת משחק של מומחה ‏בדיפלומטיה והטבילה שלה סוגרת את העסקה.
‏הפורטוגלים הסכימו לבסוף להסכם שלום.
‏הפורטוגלים מסכימים לכל ‏שלוש הדרישות של נג'ינגה.
‏הם אומרים שהם יעזרו להגן על ‏אנשיה מפני מנהיג אימבנגלה, קסנג'ה.
‏הם מסכימים לפנות חיילים ‏מהמבצר שלהם באמבקה.
‏והם אפילו מסכימים להחזיר חלק מבני נדונגו
‏שהם גנבו ושיעבדו.
‏נג'ינגה חוזרת אל נדונגו בניצחון,
‏לאחר שהשיגה הסכם עם הפורטוגלים
‏שיהפוך את ההידרדרות ההדרגתית של נדונגו...
‏נג'ינגה! ‏-נג'ינגה!
‏ויבטיח עתיד טוב יותר לממלכה ואנשיה.
‏נג'ינגה! ‏-נג'ינגה!
‏עשית את זה!
‏נג'ינגה! ‏-נג'ינגה!
‏אני חושבת שזה שלב שבו מבנדה מתחיל להבין
‏שלאחותו יש יותר כוח והשפעה ממה שהוא ציפה.
‏מבנדה מאוד חסר ביטחון.
‏הוא גם מאוד מודע לעובדה שנג'ינגה אהודה.
‏אני חושבת שהוא מרגיש ‏שהוא נדחק לשוליים בקהילה.
‏מתחילת ילדותה ובגרותה המוקדמת,
‏נג'ינגה האפילה על מבנדה.
‏היא הייתה חכמה יותר. ‏היא הייתה החביבה על אביה.
‏נראה שהיה לה כישרון טבעי ‏לפוליטיקה ולדיפלומטיה.
‏נראה שהייתה יריבות משלב מוקדם מאוד.
‏אחי.
‏ראיתי את ההיקף של זה.
‏של מה? ‏-המסחר באנשים שלנו.
‏אתה לא יכול לדמיין. ‏-נג'ינגה.
‏הבאת לנו ניצחון. ‏-זה לא מספיק.
‏צריך יותר מהסכם שלום
‏כדי לעצור את הפורטוגלים.
‏מבנדה.
‏אחי.
‏זה ניצחון ריק מתוכן.
‏המצב יחמיר.
‏לא נכון.
‏לא נכון, אם תהיי המלכה העוצרת ‏עד שבני יגיע לגיל בגרות.
‏מה?
‏כשנג'ינגה חוזר, היא באור הזרקורים.
‏היא מייצגת הכי טוב את נדונגו.
‏נג'ינגה בעצמה יודעת את זה. ‏אפילו מבנדה רואה את זה.
‏אני צריך לעשות את זה עכשיו, כל עוד אני ‏יכול, כדי להבטיח את עתידה של נדונגו.
‏אולי אם הייתי עושה את זה קודם, ‏לא היינו כאן.
‏מבנדה.
‏אתה עדיין המלך.
‏איך אתה יכול לוותר על כס המלכות ‏שלך כשאתה עדיין יושב עליו?
‏מה שחשוב זה שתסמוך על עצמך...
‏כי אנחנו סומכים עליך.
‏ואני לא סומך על אף אחד אחר ‏עם העתיד של נדונגו.
‏בואי נחגוג.
‏בתחילה נראה היה שמבנדה ‏צודק בכך שהוא בוטח בפורטוגלים.
‏הפסקת האש הטנטטיבית של נג'ינגה איתם, ‏נמשכת כמה חודשים.
‏קאמבו!
‏אני אקח אותך אליהם!
‏קסנג'ה.
‏נג'ינגה, אנחנו צריכות ללכת.
‏נג'ינגה, אנחנו חייבות ללכת! ‏אנחנו חייבות ללכת!
‏אנחנו לא יודעים בדיוק למה ‏קסנג'ה תוקף את קבאסה ברגע זה,
‏אבל אנחנו יודעים שאנשי ‏אימבנגלה הם שכירי חרב
‏שיעשו הכול למען כל מי שישלם להם מספיק.
‏אז ייתכן שקסנג'ה פועל בשם מישהו אחר.
‏איך קסנג'ה...
‏עבר את ההגנות שלנו בלילה?
‏נפילת קבאסה הרסנית ביותר עבור נגולה מבנדה,
‏והוא נאלץ לברוח לאיי קינדונגה.
‏הוא צריך למעשה לנטוש את בני עמו.
‏הוא מאבד את אחיזתו, ‏לא רק בבסיס הכוח העיקרי שלו,
‏אבל גם אנשיו יתחילו לבטוח בו פחות.
‏אתה יודע מה הוא היה צריך ‏לעשות כדי לצבור כל כך הרבה כוח.
‏צריך להחזיר את קבאסה. ‏צריך אפשרויות. תני לי אפשרויות.
‏את יכול לבקש שוב מקאסה עזרה?
‏לא, הצבא שלו קטן מכדי להילחם בקסנג'ה.
‏אנחנו לא יכולים לעשות את זה.
‏מה אם ניצור קשר עם...
‏אולי הם יסכימו להצטרף אלינו.
‏זה עדיין לא מספיק.
‏הוא יודע שאחותו נמצאת שם, מוכנה להשתלט.
‏והוא גם יודע שפלגים מסוימים בממלכה
‏חושבים שהוא לא באמת כשיר להיות שליט.
‏יש לנו את הכפריים. הם כשירים...
‏מה לגבי הפורטוגלים?
‏הם הסכימו לעזור לנו להילחם באויבים שלנו. ‏אולי הגיע הזמן שנגרום להם להוכיח את זה.
‏עד כמה שאנחנו יודעים,
‏הם אלה ששלחו את קסנג'ה לסלק אותנו מקבאסה
‏כדי שנצטרך לבוא אליהם ולהתחנן לעזרה.
‏כדי שהם יוכלו לקחת את כל ‏המחוות שהם רוצים בתמורה.
‏אין לנו ברירה אחרת. ‏-כן, יש לנו.
‏כפי שאמרת.
‏יש לנו את הכפריים.
‏יש לנו את קונגו. הם חייבים לנו. ‏-בסדר.
‏אם נדבר עם קונגו... ‏-נג'ינגה!
‏בקשי מהגנרל לקבוע פגישה עם הפורטוגלים.
‏בחורף 1623,
‏הפורטוגלים שלחו שליח למשא ומתן.
‏כומר בשם האב בארטו.
‏הפקידים בלואנדה מוכנים לעזור ‏למלך לכבוש מחדש את קבאסה,
‏בתנאי שתיכנע למלך פורטוגל ותוטבל לנצרות.
‏להיכנע למלך פורטוגל.
‏איך אתה מעז לבוא הנה ‏ולנסות להפוך אותנו לעבדים?
‏אני כאן כדי לעשות את עבודת האל... ‏-תשתוק!
‏בנוכחות המלך!
‏צפע.
‏"באתי לעשות את עבודת האל."
‏זה מה שאתה אומר לעצמך ‏כשאתה כובל בני אדם בשלשלות?
‏מי האל הזה...
‏שמעדיף אנשים מהסוג שלך ולא את שלי?
‏הייתי צריכה לחסל את כולכם בלואנדה.
‏נג'ינגה.
‏מה יידרש? ‏-מבנדה.
‏הכניעה שלך לישו צריכה להיות שלמה.
‏כלומר, בלי עוד פגאניות.
‏בלי אלי שקר.
‏בלי אלילים, בלי טקסים, בלי פילגשים.
‏בלי נגנגה.
‏כל מה שלא טהור חייב להימחק. ‏-מבנדה.
‏מבנדה.
‏אתה הקשר שלנו לאבותינו.
‏אם תנטוש אותם, נהיה אבודים.
‏את הוטבלת.
‏האם אבותינו נטשו אותך?
‏אני לא המלך. ‏-נכון.
‏למרות שהוטבלה בעצמה,
‏נג'ינגה מרגישה שדרישת הפורטוגלים מוגזמת.
‏היא רואה את זה בכך את מבנדה ‏מוותר בפועל על כוחו לטובת האויב
‏ונוטש את המסורות והמנהגים שלהם.
‏אם הוא יסכים לזה,
‏זו תהיה הדגמה נוספת של חולשתו כמלך.
‏אם תעשה זאת...
‏תוכל לוותר על כס המלכות...
‏וללכת לעבוד בחווה.
‏מבנדה מתעלם מהעצה של אחותו.
‏הוא לא רואה שום אפשרות אחרת ומסכים להיטבל.
‏במשך כמה שבועות,
‏הוא מתחיל ללמוד ‏את עיקרי הנצרות מהאב בארטו.
‏...בגן עדן.
‏אתה מבין, זו הסיבה שעליך ‏להפנות את גבך לאלים השקריים האלה
‏ולאלי השקר האלה, כי...
‏הם הפרו את הסכם השלום.
‏הפורטוגלים שלחו חיילים ‏לחזק את המצודה באמבקה.
‏זה מי שהם.
‏לך ותגיד לאבא הלבן שלך שזה נגמר!
‏לך!
‏הפורטוגלים, כמובן, ‏חוזרים בהם ולא מקיימים את הבטחותיהם.
‏ובאשר למלך,
‏מדובר בכישלון מוחלט של כוחו.
‏אני לא יכול לעשות את זה.
‏שטויות.
‏אבותינו עברו דברים גרועים מזה.
‏הם לא.
‏אני עייף, נג'ינגה.
‏אני חושב שהגיע הזמן שאנוח.
‏מבנדה.
‏אתה אומר מה שאני חושבת שאתה אומר?
‏מבנדה מאוכזב מאוד ממה שקורה עם הפורטוגלים
‏ונראה שזה הכניס אותו לסחרור של דיכאון.
‏זה מעמיד אותו לפני השאלה,
‏"האם אתה מסוגל להגן על הממלכה?"
‏אני חושבת שהוא פחד מאוד בפנים.
‏מבנדה שלט וחי את חייו באלימות רבה כל כך
‏שזה תפס אותו.
‏הוא היה צריך לשאול את עצמו ‏שאלות קשות לגבי ההחלטות שקיבל
‏ואם הן היו שוות את זה.
‏איך?
‏רעל.
‏מי עוד יודע?
‏אף אחד.
‏לא ברור איך מבנדה מת.
‏יש כאלה שאומרים שהוא שתה רעל והתאבד
‏בגלל הדיכאון החריף שלו.
‏אנשים אחרים משערים שנג'ינגה אחראית לזה
‏ושנג'ינגה הרעילה את אחיה, ‏או לפחות הייתה אחראית להרעלה שלו.
‏מי ייתן ואבותינו...
‏יברכו אותך על שובך הביתה.
‏פונג'י, תעמדי על המשמר.
‏קאמבו.
‏זמני את מוויני לומבו.
‏שיכריז על מותו של המלך.
‏לאן את הולכת?
‏אני הולכת לכנס את המועצה...
‏ולדאוג שהם יצביעו למלכה החדשה.
‏נג'ינגה מאוד שאפתנית, ‏ואני חושבת שהיא ראתה בזה הזדמנות
‏להיפטר מאחיה ולהוציא אותו מהמשוואה.
‏לא אתפלא אם נג'ינגה הרגה את אחיה
‏או הורתה להרוג את אחיה, מסיבה אחת עיקרית,
‏כי הוא היה חלש.
‏הוא לא ניחן בסיבים הדרושים כדי להיות מלך, ‏כפי שאביה היה.
‏מה יש?
‏שאלתי את עצמי את אותה שאלה.
‏אני מרגישה שאני גונבת משהו ‏ששייך למישהו אחר.
‏נבחרת למלכה. ‏-המלכה העוצרת.
‏מה שאומר שאין לי כוח.
‏אשמור על כס המלוכה בשביל הבן של מבנדה.
‏כל דבר שאעשה יעמוד בפני אתגר
‏מצד אלה שלא מאמינים שמקומי בכס המלוכה.
‏הפורטוגלים ינצלו את המורדים בי לטובתם.
‏אוביל מבלי שיעקבו אחריי.
‏כמו אישה בטיול רגלי.
‏מה את רוצה?
‏כוח.
‏כוח שישנה את חייהם של בני עמי.
‏כוח שהפורטוגלים לא יוכלו להתעלם ממנו.
‏כוח לא ניתן, נג'ינגה.
‏הוא נלקח.
‏כשמבנדה מת, הוא מותיר אחריו יורש.
‏בנו בן השבע.
‏אבל בגלל שהוא כל כך צעיר, ‏נג'ינגה הופכת למלכה העוצרת
‏עד שהילד יגיע לגיל 18 ויהיה מסוגל להשתלט.
‏אתה מסובב את הירך עם הדחיפה.
‏בנו של מבנדה נשלח לחיות עם קאסה,
‏מנהיג האימבנגלה ‏ובעל הברית הוותיק של נג'ינגה,
‏שם הוא מתאמן להיות לוחם.
‏ירך. יפה, ילד.
‏קאסה.
‏הנסיכה נג'ינגה.
‏המלכה נג'ינגה, עכשיו.
‏נג'ינגה צריכה לכרות בריתות חזקות, מהר.
‏וקאסה, שלצידו היא נלחמה בעבר, ‏עשוי להועיל לה.
‏תגיד שלום לדודה שלך, ילד. קדימה.
‏טוב, הוא ביישן, ‏אבל הוא מתמודד היטב עם האימונים שלו.
‏קדימה. לך להתאמן. קדימה.
‏עוד אהפוך אותו ללוחם.
‏אני לא דואגת לאחיין שלי. ‏אני כאן בשביל מישהו מבוגר יותר.
‏בעל.
‏את רצינית?
‏טוב, אני לא פנוי.
‏אפילו לא במחיר של כתר?
‏ומה משקל הכתר הזה?
‏כבד מאוד.
‏אני אצור אימפריה גדולה יותר מקונגו.
‏ואני אהפוך אותך למלך שלה.
‏אלא אם כן אתה לא רוצה, ‏כמובן, ואז אציע אותו לקסנג'ה.
‏אל תזכירי את השם הזה כאן.
‏למה אני?
‏אתה נתת לי מקלט.
‏החיילים שלך עזרו לי להילחם בפורטוגלים.
‏מובן שבאתי אליך קודם.
‏אבל בתור אישה,
‏אתה צעיר...
‏נעים לעין, עם כושר עמידה של שור.
‏מה אישה בגילך מבינה בדברים כאלה?
‏ילד,
‏יש דברים מסוימים שרק אישה בגילי יודעת.
‏היא מחזרת אחר קאסה, מפגינה חיבה בפומבי,
‏משתמשת בעושרה, ונותנת לו מתנות.
‏והוא מסכים להתחתן איתה.
‏אני מאמינה שנג'ינגה צריכה להרחיק את עצמה
‏מלהיות בן אדם.
‏מה זה?
‏ברגע שהאחיין מת, כוחה של נג'ינגה, עולה.
‏היא קמה כמלכה של העם שלה.
‏מה זה?
‏נג'ינגה!
‏תרגום כתוביות: שני מוריס